સજા પત્યા પછી બાપ-દીકરાનું તાઇવાન ખાતે પહેલી વાર મિલન થયું હતું. એ વખતે બન્નેએ પ્રેમભરી વાતો કરી અને જૅકીએ દીકરા જેસીના વાળ કાપી આપ્યા હતા. એક ચોંકાવનારા નિર્ણય પ્રમાણે જૅકી ચૅને પોતાની ૮.૭૨ અબજ રૂપિયાની સંપત્તિમાંથી સગા દીકરા જેસીને બાકાત રાખ્યો છે. જેકીએ કહ્યું છે કે ‘મારા મર્યા પછી મારી તમામ સંપત્તિ ચૅરિટીમાં જશે. જો તે ખરેખર સક્ષમ હશે તો તે પોતાની સંપત્તિ જાતે જ કમાઈ લેશે. જો તેનામાં આવડત નહીં હોય તો તે મારી મહેનતથી કમાયેલી સંપત્તિ વેડફી જ નાખવાનો છે.’